Sp/f 2 be bjóðar skeið og fyrilestrar til stovnar og fyritøkur, og einstøk skeið við tilmeldingum. Vit kunnu eisini snikka skeið saman til tann tørv ella ta avbjóðing kundin stendur við. Í nøkrum førum standi eg sjálv fyri skeiðnum og í øðrum førum í samstarvi við onnur. Sálarlig Kreppuhjálp-skeið Skeiðið gevur luttakarunum betur førleika at fyrihalda seg til eina kreppustøðu og lærir hvørji tekin ein skal verða varugur við og hvussu ein skal bera seg at. Dentur verður lagdur á hvussu ein kann leggja merki til tey eyðkenni sum kunnu vísa seg í eini tilgongd gjøgnum kreppu og tryggja sær at tann ið verður raktur kemur væl gjøgnum kreppuna. Hvat tú sjálv/ur kanst gera og nær tað er ráðiligt at søkja hjálp og stuðul frá uttanfyri standandi fakpersónum. Sensitiv børn-bæði sum skeið og fyrilestur Í mínum starvi sum námsfrøðingur møtti eg ofta smábørn sum vóru meiri viðkvom enn hini, bæði fysiskt, sosialt. persónligt og ideologiskt. í mínum starvi í dag sum sálarviðgeri møti eg størri børnum og vaksnum sum liva við avleiðingum av at tað ikki bleiv tikið atlit til teirra sensitivitet og tí hava m. a. kroppsligt órógv, trauma, angist og tunglindi. Skeiðið hevur til endamáls at skilja hvat sensitivitetur er og hvussu vit kunnu skapa bestu fortreytir fyri trivna og menning fyri børn sum eru sensitiv.